**СЪОБЩЕНИЕ**

**във връзка с Условията и реда за вписване в Лозарския регистър, администриран, от Изпълнителна агенция по лозата и виното, съгласно Закона за виното и спиртните напитки.**

Областна дирекция „Земеделие” Кюстендил, уведомява заинтересованите лица, че:

За целите на контрола, Изпълнителна агенция по лозата и виното (ИАЛВ) поддържа лозарски регистър, в който се вписват гроздопроизводителите, лозарските стопанства, винопроизводителите и оцетопроизводителите с техните производствени обекти. Досиетата на гроздопроизводителите, производствените досиета на вино и оцетопроизводителите са част от лозарския регистър.

Към настоящият момент вписването в регистъра се извършва по реда на действащия Закон за виното и спиртните напитки и е АБСОЛЮТНО БЕЗПЛАТНО. За да бъдат вписани, производителите подават лично или чрез упълномощено лице в съответното териториално звено на ИАЛВ по местонахождение на имотите/производствения обект заявление по образец, публикувано на страницата на ИАЛВ и прилагат посочените в него документи. При изрядност на документите се издава удостоверение за регистрация с уникален идентификационен номер (УИН).

Лозарският регистър е публичен и достъпен на интернет страницата на ИАЛВ в меню „Лозарски регистър". Вписването е еднократно и не може да се извърши дистанционно - по телефон или по електронна поща и към настоящият момент НЕ СЕ ЗАПЛАЩА ТАКСА за вписване и актуализация на данните в регистъра.

***Лозарският регистър се администрира единствено от ИАЛВ и във връзка с поддръжката му Агенцията няма практика да контактува с производителите неофициално - чрез телефонни разговори.***

***При съмнения, относно легитимността на лица, представящи се за представители на известна институция в лозаро-винарския сектор, е препоръчително да се осъществи контакт с ИАЛВ, в качеството й на единствен контролен орган в сектора, за да бъде проверена предоставената Ви информация.***